**RAPORT ANUAL DE IMPLEMENTARE 2016**

**REZUMAT PENTRU CETĂȚENI**

**Context general**

Programul Operațional Capacitate Administrativă 2014 – 2020 (POCA) a fost aprobat de Comisia Europeană în data de 25.02.2015 și modificat în data de 29.03.2017.

Suma alocată pentru program este de 553,19 mil. euro din Fondul Social European (FSE), din care POCA va finanța intervenții în cadrul a 3 axe prioritare. Detalii despre program regăsiți la adresa: <http://poca.ro/cadru-strategic/prezentare-poca-2014-2020/>

Programul sprijină în principal măsuri din [Strategia pentru Consolidarea Administrației publice 2014-2020](http://www.dpfbl.mdrap.ro/documents/strategia_administratiei_publice/Strategia_pentru_consolidarea_administratiei_publice_2014-2020.pdf). Dar în anumite domenii specifice, precum sistem judiciar sau măsuri anticorupție alte strategii orientează finanțare din program, respectiv [Strategia de Dezvoltare a Sistemului Judiciar 2014-2020](http://www.just.ro/strategii-si-politici/strategii-nationale/) și [Strategia Națională Anticorupție 2015-2020](http://www.just.ro/strategii-si-politici/strategii-nationale/). În ceea ce privește măsurile de simplificare a procedurilor administrative aplicabile cetățenilor prioritățile sunt stabilite în [Planul integrat de simplificare](http://www.dpfbl.mdrap.ro/documents/strategia_administratiei_publice/Plan_integrat_de_simplificare-martie_2017.pdf), iar acțiunile de simplificare pentru mediul de afaceri în [Strategia privind Mai buna Reglementare 2014-2020](http://sgg.gov.ro/docs/File/UPP/doc/proiecte_finale/Strategia%20privind%20mai%20buna%20reglementare%202014%20-%202020_3%20decembrie_varianta%20finala.pdf). Programul, de asemenea, sprijină instituțiile publice să realizeze anumite activități mai bine, de exemplu achizițiile publice, recrutarea și evaluare personalului, fundamentarea deciziilor. Și aceste activități se realizează în contextul unor alte strategii: [Strategia națională în domeniul achizițiilor publice](http://www.anrmap.ro/ro/web/public/strategia-nationala-in-domeniul-achizitiilor-publice) și [Strategia pentru dezvoltarea funcției publice](http://www.anfp.gov.ro/R/Doc/2016/Strategii/strategia%20functiei%20publice.pdf).

În plus, în prima sa etapă, POCA a sprijinit și instituțiile publice care trebuiau să realizeze anumite măsuri astfel încât fondurile europene în România, pentru anumite domenii (de ex. situații de urgență, evaluare impactului asupra mediului, planul de investiții pentru cercetare), să poată fi folosite cât mai repede.

***Despre implementarea programului în 2016***

În anul 2016, activitatea Autorității de Management (AM) a continuat într-un ritm susținut, fiind deschise linii de finanțare pentru a sprijini:

* ANAP pentru a elabora, printre altele 8 instrumente pentru a sprijini personalul implicat în achiziții publice și pentru a stabili un sistem de achiziții centralizat
* Agenția Națională a Funcționarilor Publici, Ministerul Muncii și Justiției Sociale și Secretariatul General al Guvernului să dezvolte sistemul de management strategic integrat al resurselor umane, astfel încât acestea să poată asigura suportul necesar unei administrații publice moderne, performante, inclusive și inovative.,
* Ministerul Dezvoltării Regionale, Administrației Publice și Fondurilor Europene să elaboreze Codul Urbanismului și Codul de procedură administrativă,
* Ministerul Justiției împreună cu celelalte instituții din sistemul judiciar să implementeze un sistem integrat de management strategic la nivelul,
* Ministerul Public pentru a pune în aplicare a noile prevederi ale codurilor penale în domeniul audierilor și pentru a îmbunătății perchezițiile informatice și cercetarea mijloacelor de comunicații electronice,
* Agenția Națională de Administrare a Bunurilor Indisponibilizate pentru a consolida și eficientiza sistemului național de recuperare a creanțelor provenite din infracțiuni.

De asemenea, Autoritatea de Management a pregătit alte apeluri, în valoare de 24,01 mil. euro, pentru:

* măsuri ce vizează introducerea managementul calității la nivelul consiliilor județene și al municipiilor,
* pentru sprijinirea Ministerului Justiției și Ministerului Dezvoltării Regionale, Administrației Publice și Fondurilor Europene în implementarea Strategiei Naționale Anticorupție,
* măsuri a îmbunătăți accesul la justiție.

Detalii privind liniile de finanțare din program sunt disponibile la adresa: <http://poca.ro/solicitare-finantare/>

La finalului anului 2016 erau în curs de implementare 31 de proiecte cu o valoare totală ce acoperă 18% din fondurile alocate programului, iar autoritatea de management a rambursat cheltuieli ale beneficiarilor în valoare de aproximativ 4,91 mil. euro. Pentru a deconta aceste sume de la Comisia Europeană, autoritatea de management și celelalte instituții implicate în controlul fondurilor alocate programului au realizat eforturi pentru pregătire în conformitate cu cerințele regulamentelor europene. În cursul anului 2017, acest proces va fi finalizat.

Câteva din rezultatele pe care AM POCA le așteaptă ca urmare a finanțării proiectelor care se aflau în implementare la finalul anului 2016 sunt prezentate mai jos:

* Planificarea strategică și bugetarea pe programe implementate la nivelul a 10 ministere pe baza metodologiilor și instrumentelor comune dezvoltate;
* Cadru metodologic unitar și instrumente pentru monitorizarea și evaluarea documentelor strategice;
* Propunere de politică publică elaborată în domeniul e-guvernării;
* Set de standarde procedurale minime elaborat pentru furnizarea serviciilor publice în format electronic (pe tipuri de instituții publice atât de la nivel central cât si de la nivel local – consilii județene, municipii, orașe, comune);
* Propuneri de standarde de calitate și de cost pentru servicii publice descentralizate;
* Sistem de monitorizare și evaluare a standardelor de calitate și cost și a capacității administrative a unităților administrativ-teritoriale;
* Cadrul operațional și procedural necesar executării tranzacțiilor cu instrumente financiare derivate elaborat și diseminat;
* Mecanism unitar, interactiv și participativ de monitorizare a Strategiei pentru Consolidarea Administrației Publice 2014-2020 elaborat și implementat;
* Studii de impact aprofundate bazate pe utilizarea metodelor de cuantificare avansată a impactului;
* Plan Național de Gestionare a Deșeurilor;
* Instrumente de monitorizare și evaluare a programelor naționale de sănătate publică;
* Dezvoltarea unui set de instrumente necesare derulării procesului de evaluare a riscurilor la nivel național;
* Identificarea nevoilor de optimizare a cadrului legal și instituțional vizează stabilirea suprapunerilor legislative și a lipsurilor în domeniul managementului riscurilor, în vederea clarificării rolurilor și competențelor autorităților publice centrale pe această linie;
* Metodologie de evaluare a planurilor de management pentru ariile naturale protejate elaborată și ghid de elaborare a planurilor de management realizat;
* Studiu care va defini, clasifica, inventaria și va permite prioritizarea investițiilor de refacere a ecosistemelor degradate elaborat;
* Propunere de politică publică elaborată în domeniul e-comerț în parteneriat instituțiile care reglementează acest domeniu;
* Sistem unitar, integrat instituit la nivelul ANAP pentru susținerea rolului acesteia de verificare ex-ante, de monitorizare și supervizare a achizițiilor publice;
* Opt instrumente operaționale dezvoltate pentru a susține abordarea unitară în domeniul achizițiilor publice;
* Un sistem de achiziții publice centralizate configurat.

Raportul anual de implementare detaliază progresul înregistrat în implementarea programului și este disponibil la <http://poca.ro/monitorizare-program/raport-anual-de-implementare/>.